For at komme i betragtning til at kunne blive tildelt BPA skal du:
• Være mindst 18 år gammel
• Have en betydelig og varig nedsat funktionsevne som følge af et enten fysisk- eller psykisk handicap der gør, at dit behov for hjælp ikke kan dækkes af almindelig hjemmehjælp.
• Være i stand til at varetage ansvaret som arbejdsgiver og daglig arbejdsleder. Dog kan arbejdsgiver-delen, der bl.a. omhandler timeopgørelser og lønudbetalinger, overdrages til en privat leverandør, forening eller en nærtstående. Men ansvaret for oplæring- og instruktion af hjælperne, samt arbejdsplanlægning, udarbejdelse af vagtplaner og afholdelse af personalemøder undgår du når du bruger en privat leverandør.
At du skal have et bestemt aktivitetsniveau, er ikke et krav for at få en BPA-ordning. Det er hele ideen med BPA, at du kan få et selvstændigt liv med indfrielse af egne ønsker og behov.
I ganske særlige tilfælde kan der dispenseres fra ovenstående krav til BPA-ordningen. Det er f.eks. i de tilfælde hvor kommunen vurderer, at den bedste mulighed for, at du kan få den rigtige hjælp, er ved at blive bevilget denne løsning.